**ZAPISNIK**

**sa 8. sjednice Školskog odbora OŠ Čista Velika**

8. sjednica Školskog odbora OŠ Čista Velika (u daljnjem tekstu: Školski odbor) održana je 24. travnja 2014. godine u prostorijama OŠ Čista Velika, u Čistoj Velikoj s početkom u 09:10 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić, Šime Šunjerga, članovi; Marijan Belamarić, ravnatelj, Silvio Šoda, tajnik škole, Gordana Ledenko, sindikalna povjerenica i Marjan Slavica, voditelj računovodstva.

Nisu nazočni: Ante Tabula i Luka Bilać.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 7. sjednice
2. Prethodna suglasnost Školskog odbora za zapošljavanje voditelja računovodstva na određeno puno radno vrijeme (40 sati tjedno) do dobivanja suglasnosti Ureda državne uprave ne dulje od 45 dana
3. Financijsko izvješće za 2013. godinu
4. Razno

**Ad.1**. Na zapisnik sa 7. sjednice Školskog odbora nitko od članova Školskog odbora nije imao primjedbe te je Zapisnik jednoglasno usvojen.

**Ad.2.** Voditeljic**a** računovodstva Vesna Slavica zatražila je neplaćeni dopust u trajanju od 07. mjeseci, do 10. studenog 2014. Ravnatelj je na zakonski rok od 15. dana zaposlio Marjana Slavicu, te prijavio potrebu za djelatnikom Uredu državne uprave u Šibensko kninskoj županiji. S obzirom da do današnjeg dana nije stigla nikakva obavijest, ravnatelj traži suglasnost za produženje ugovora sa Marjanom Slavicom do 45. dana, za vrijeme kojeg će se provesti natječaj za zapošljavanje na određeno vrijeme, do isteka roka od 7. mjeseci (10. studenog 2014. godine). Nitko od nazočnih nije imao prigovora na prijedlog ravnatelja te je Marjanu Slavici produžen ugovor na 45. dana.

**Ad.3.** Voditelj računovodstva Marjan Slavica je članovima Školskog odbora prezentirao Financijski izvještaj za 2013., te je pojasnio pojedine stavke koje su zanimale članove odbora. Na financijski izvještaj nije bilo prigovora, te je isti jednoglasno usvojen

**Ad.4.** Pod točkom Razno bilo je riječ o primopredaji sportske dvorane, koja je izvršena 17. travnja 2014. godine. Ravnatelj se osvrnuo na aktualni problem opremanja dvorane, jer je ista predana bez opreme, uz nedostatke koji su evidentirani u Zapisniku nadzornika gradilišta. S obzirom da Škola iz svojih materijalnih sredstava ne može opremiti školsku sportsku dvoranu, ravnatelj je sa Školskim odborom raspravio o mogućim rješenjima (koncesija, cirkularno pismo ambasadama, upit MZOŠ-u…). Školski odbor se složio sa mogućim rješenjima te dao ovlasti ravnatelju da napravi što je najbolje za Školu, i o svom daljnjem postupanju obavijesti Školski odbor na sjednicama.

Sjednica je završila u 09.38.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/14-01/01

**URBROJ:** 2182/1-12/1-6-14-2

U Čistoj Velikoj, 22. 04. 2014.